การทำความสะอาดฟันและเหงือกของคุณ การรับประโยชน์สูงสุดจากการไปพบทันตแพทย์ การสร้างนิสัยที่ดีสำหรับการดูแลช่องปาก
การเลือกซื้อแปรงสีฟันจากร้านค้าอาจเป็นเรื่องที่ต้องคิดแล้วคิดอีก แค่คุณสมบัติพิเศษที่มากมาย นับประสาอะไรกับเรื่องสี ก็เพียงพอแล้วที่จะทำให้คุณต้องยืนเกาหัวอยู่ในแผนกการดูแลทันตกรรม การเลือกแปรงสีฟันที่เหมาะกับคุณนั้นสำคัญมากกว่าการซื้อแปรงสีฟันราคาแพงลิ่วที่เต็มไปด้วยคุณสมบัติมากมาย สิ่งที่ควรมองหาในแปรงสีฟันประกอบด้วย:  ขนาดที่เหมาะสม แปรงสีฟันที่มีขนาดใหญ่อาจทำให้เคลื่อนไหวในปากได้ยากขึ้น ผู้ใหญ่ส่วนใหญ่เหมาะกับแปรงสีฟันที่มีขนาดกว้างประมาณครึ่งนิ้วและสูงหนึ่งนิ้ว ความนุ่มของขนแปรงที่ใช่ ตามปกติแล้ว ขนแปรงจะแบ่งออกเป็นแบบ “นุ่ม” “ปานกลาง” หรือ “แข็ง” คนส่วนใหญ่จะเหมาะกับแปรงสีฟันที่มีขนแปรงนุ่ม ซึ่งจะมีความอ่อนตัวเหมาะกับการทำความสะอาดบริเวณใกล้เคียงเหงือกโดยไม่ทำให้มีเลือดออกมากเกินไป การรับรองคุณภาพ ตรวจดูว่าแปรงสีฟันที่คุณกำลังพิจารณาอยู่มีตรารับรองจากสมาคมทันตแพทย์จากสหรัฐอเมริกา (ADA) หรือไม่ แปรงที่ไม่มีการรับรองคุณภาพนั้นก็อาจจะใช้ได้โดยไม่เป็นอะไร แต่การทราบว่าแปรงที่คุณเลือกได้รับการยอมรับจากหน่วยงานด้านสุขภาพทันตกรรมที่น่าเชื่อถือนั้นจะช่วยให้คุณรู้สึกสบายใจเป็นพิเศษ แปรงธรรมดาหรือไฟฟ้าดี? เมื่อต้องเลือกระหว่างแปรงสีฟันธรรมดาและแปรงสีฟันไฟฟ้านั้น ไม่มีคำตอบที่ถูกต้อง ตราบใดที่คุณใช้แปรงสีฟันชนิดใดชนิดหนึ่งเป็นประจำ คุณน่าจะมีฟันที่แข็งแรง ถ้าคุณเลือกที่จะใช้แปรงระบบไฟฟ้า ควรหาซื้อแปรงไฟฟ้าที่เป็นระบบแกว่ง เนื่องจากมีประสิทธิภาพดีกว่าในการกำจัดคราบพลัค การแปรงฟันเป็นประจำจะช่วยป้องกันฟันผุ ทำให้มั่นใจได้ว่าฟันของคุณจะแข็งแรงและทำงานได้ตามปกติ เมื่อดูแลรักษาอย่างถูกต้อง ฟันและเหงือกของคุณจะมีสุขภาพแข็งแรงตลอดชีวิตของคุณ ยิ่งฟันและเหงือกของคุณมีสุขภาพดีเท่าใด ความเสี่ยงที่คุณจะเกิดฟันผุและโรคเหงือกก็ยิ่งน้อยลงเท่านั้น ควรแปรงฟันหลังมื้ออาหารทุกครั้งหากทำได้  ควรจัดตำแหน่งแปรงสีฟันให้แนบกับฟันของคุณที่มุม 45 องศาจากแนวเหงือก และเคลื่อนไปบนผิวฟันในลักษณะวงกลมและขึ้น-ลง อย่าใช้แรงหรือลงมือหนักเกินไปขณะแปรงฟัน ควรให้ส่วนปลายของขนแปรงซอกซอนไปตามร่องฟัน แปรงให้ทั่วทั้งผิวด้านใน ด้านนอก และส่วนที่ใช้ขบเคี้ยวของฟันทุกซี่ แปรงให้สะอาดตามร่องฟันทุกซอกทุกมุม ใส่ใจเป็นพิเศษกับการทำความสะอาดด้านในของฟันหน้าด้านล่างและผิวด้านนอกของฟันหลังด้านบน เนื่องจากตำแหน่งนี้เป็นพื้นผิวที่มักจะมีหินปูนสะสมอยู่มากที่สุด แปรงฟันนาน 2-3 นาที เมื่อแปรงเสร็จแล้ว ให้บ้วนปากด้วยน้ำสะอาดหรือน้ำยาป้วนปาก การใช้ไหมขัดฟันเป็นประจำ (ปกติแล้วจะประมาณวันละครั้ง) อย่างทั่วถึงเป็นวิธีหนึ่งที่ดีมากในการรับรองว่าฟันของคุณจะปราศจากฟันผุ คุณสามารถเลือกได้ระหว่างไหมขัดฟันแบบไนลอน (หรือแบบหลายเส้น) หรือไหมขัดฟันแบบ PTFE (หรือแบบเส้นเดียว) แม้ว่าแบบ PTFE จะมีราคาแพงกว่าเล็กน้อยและไม่เป็นขุย ไหมขัดฟันทั้งสองชนิดสามารถใช้กำจัดคราบพลัคและเศษอาหารอย่างได้ผล  แบ่งไหมขัดฟันออกมาจากกล่องประมาณ 45 ซม. พันให้ตึงรอบๆ นิ้วกลางทั้งสองข้าง เว้นระยะไว้ 1 นิ้ว สำหรับใช้ขัดฟัน ใช้ไหมขัดฟันที่ฟันด้านบนก่อน จากนั้นค่อยลงมาฟันด้านล่าง จับไหมขัดฟันให้แน่นระหว่างนิ้วหัวแม่มือและนิ้วชี้ แล้วใช้ขัดตามซอกฟันในลักษณะขัดถูไปมา ห้ามขัดแรง เพราะอาจสร้างความเสียหายให้แก่เนื้อเยื่อเหงือกได้ เมื่อไหมขัดฟันเข้าไปถึงแนวเหงือกของคุณ ให้ทำเป็นรูปตัว "C" รอบฟันหนึ่งซี่ จากนั้นขัดไหมตามร่องระหว่างฟันและเหงือก ขัดไหมตามผิวด้านข้างฟันในลักษณะขึ้นและลง เคลื่อนออกจากเหงือก ใช้ไหมขัดฟันท่อนใหม่ทุกครั้งเมื่อคุณเปลี่ยนจากซี่หนึ่งไปอีกซี่หนึ่ง ใช้ไหมขัดฟันที่ด้านหลังของฟันกรามซี่สุดท้ายอย่างระมัดระวัง นอกเหนือจากการแปรงฟันและการใช้ไหมขัดฟันแล้ว คุณสามารถทำให้ปากของคุณสดชื่นและสะอาดมากขึ้นโดยการใช้อุปกรณ์ทำความสะอาดลิ้น ลิ้นของคุณสามารถเป็นแหล่งของเชื้อโรคและเศษอาหาร ดังนั้นการทำความสะอาดลิ้นอย่างทั่วถึงจึงสามารถช่วยสุขภาพเหงือกและฟันโดยรวมของคุณได้  ใช้ที่ขูดลิ้นโดยการวางขอบของที่ขูดแนบกับลิ้นของคุณและลากไปข้างหน้า แปรงสีฟัน แม้ว่าจะมีประสิทธิภาพไม่ดีเท่าที่ขูดลิ้น แต่ยังคงสามารถช่วยปรับปรุงสุขภาพภายในช่องปากของคุณได้หากนำไปใช้แปรงลิ้นด้วย แปรงสำหรับลิ้นชนิดที่มีขนแปรงอาจทำความสะอาดลิ้นของคุณได้ดีเท่าที่ขูดลิ้น คุณอาจหาซื้อแปรงสีฟันที่มีแปรงสำหรับลิ้นในด้านตรงข้าม การนวดเหงือกมีความเกี่ยวเนื่องกับการเพิ่มการไหลเวียนเลือดในเหงือก ซึ่งจะช่วยเพิ่มความพร้อมของสารอาหารและออกซิเจนในขณะที่กำจัดของเสียออกจากเนื้อเยื่อเหงือก คุณสามารถใช้นิ้วมือนวดเหงือกของตนเองได้เพื่อคลายเศษอาหารออก  กดนิ้วชี้ลงบนเหงือกและนวดเบาๆ เป็นวงกลมเพื่อกระตุ้นเหงือก นวดให้ทั่วถึงกันและปิดท้ายด้วยการบ้วนปากหรือบ้วนปากด้วยน้ำเกลืออุ่นๆ ควรใช้ความระมัดระวังเพราะการนวดเหงือกอาจทำให้เกิดการเสียวฟันมากขึ้น สถาบันปริทันตวิทยาของสหรัฐอเมริกาเตือนว่า การไหลเวียนเลือดที่เพิ่มขึ้นในเหงือกอาจทำให้การระคายเคืองจากคราบพลัคและเศษอาหารมีอาการรุนแรงขึ้น ฟลูออไรด์เป็นแร่ธาตุที่เกิดขึ้นตามธรรมชาติ สามารถช่วยเสริมสร้างความแข็งแรงให้กับผิวเคลือบฟันและต้านการเกิดฟันผุได้ แร่ธาตุชนิดนี้ยังสามารถช่วยซ่อมแซมอาการฟันผุเมื่อยังอยู่ในระยะแรกได้อีกด้วย  คุณอาจสามารถเพิ่มปริมาณฟลูออไรด์ที่คุณบริโภคได้โดยการดื่มน้ำประปา ระบบน้ำประปาสาธารณะหลายๆ แห่งมีการเติมฟลูออไรด์ลงในน้ำเพื่อส่งเสริมสุขภาพเหงือกและฟันของสมาชิกในชุมชน   คุณยังสามารถทาฟลูออไรด์ลงบนฟันของคุณได้โดยตรง แม้ว่าฟลูออไรด์จะเป็นส่วนผสมในหลายๆ ผลิตภัณฑ์ที่มีวางจำหน่ายทั่วไป แต่คุณสามารถหาผลิตภัณฑ์ที่มีความเข้มข้นของฟลูออไรด์มากกว่าเดิมได้จากยาสีฟันหรือน้ำยาบ้วนปากตามใบสั่งแพทย์ การแปรงฟันนั้นเป็นส่วนสำคัญของการดูแลสุขอนามัยในช่องปากประจำวัน แต่การเอาใจใส่แปรงสีฟันของคุณเพื่อหลีกเลี่ยงความเสี่ยงต่อการติดเชื้อหรือการปนเปื้อนก็มีความสำคัญเช่นกัน  เปลี่ยนแปรงสีฟันของคุณเมื่อแปรงเสื่อมสภาพหรือขนแปรงบาน ประมาณทุกๆ 3 หรือ 4 เดือน คุณยังควรเปลี่ยนแปรงสีฟันใหม่หลังจากที่คุณป่วยเป็นไข้หวัด คออักเสบ หรือการเจ็บป่วยอื่นๆ ที่คล้ายกัน อย่าใช้แปรงสีฟันร่วมกันกับผู้อื่น การใช้แปรงสีฟันร่วมกันกับผู้อื่นอาจทำให้ช่องปากของคุณมีความเสี่ยงเพิ่มขึ้นต่อการติดเชื้อได้ ผู้ที่มีระบบภูมิคุ้มกันบกพร่องหรือเป็นโรคติดต่อควรใช้ความระมัดระวังเป็นพิเศษโดยไม่ใช้แปรงสีฟันหรืออุปกรณ์ดูแลช่องปากอื่นร่วมกันกับผู้อื่น  ล้างแปรงสีฟันของคุณด้วยน้ำจากก๊อกเมื่อแปรงฟันเสร็จทุกครั้งเพื่อกำจัดยาสีฟันที่ตกค้างหรือเศษอื่นๆ เก็บแปรงสีฟันของคุณในลักษณะตั้งตรงและปล่อยให้แห้งโดยมีลมผ่าน ควรเก็บแปรงสีฟันแยกจากกันเพื่อป้องกันการปนเปื้อน  อย่าครอบแปรงสีฟันหรือเก็บในภาชนะที่ปิดสนิทเป็นเวลานาน ถ้าแปรงสีฟันของคุณไม่มีโอกาสแห้งตัว แปรงจะไวต่อการเติบโตของเชื้อจุลินทรีย์มากขึ้น ภาชนะที่ปิดสนิทอาจเร่งโอกาสในการเติบโตของจุลินทรีย์บนแปรงสีฟันของคุณได้ ทำให้เสี่ยงต่อการติดเชื้อมากขึ้น ไปพบหมอฟันทุกๆ 6 เดือน เพื่อเข้ารับบริการทำความสะอาดและขูดหินปูนจากผู้เชี่ยวชาญ  หมอฟันจะทำความสะอาดคราบพลัคและหินปูนออกจากเหนือและใต้แนวเหงือกโดยใช้เครื่องมือพิเศษ การทำเช่นนี้จะรับรองสุขภาพเหงือกของคุณในระยะยาว และป้องกันไม่ให้เกิดโรคเงือก/เยื่อปริทันต์ การเจ็บป่วยที่อาจดูไม่เกี่ยวข้องกับช่องปากของคุณอาจส่งผลกระทบกับสุขอนามัยในช่องปากของคุณก็ได้ ดังนั้นจึงควรแจ้งให้ทันตแพทย์ของคุณทราบถึง:  การรักษาโรคมะเร็ง การตั้งครรภ์ โรคหัวใจ ยาตัวใหม่ สารเคลือบหลุมร่องฟันเป็นสารที่ใช้เคลือบบนผิวฟันเพื่อปกป้องการเกิดฟันผุ สารชนิดนี้จะสามารถใช้ได้กับฟันที่มีสุขภาพดีและไม่ผุเท่านั้น และจะมีอายุการใช้งานที่ยาวนาน สารเคลือบหลุมร่องฟันเป็นตัวเลือกที่ดีสำหรับเด็กๆ ที่กำลังมีฟันแท้ที่แข็งแรง พูดคุยกับทันตแพทย์ของคุณอย่างเปิดเผยเกี่ยวกับความกังวล การเปลี่ยนแปลง หรือคำถามที่คุณมีเกี่ยวกับขั้นตอนหรือการรักษา คุณไม่ควรกลัวที่จะสนับสนุนตนเองและเตรียมความพร้อมให้กับตนเองด้วยการหาข้อมูลความรู้ คำถามต่อไปนี้อาจเป็นประโยชน์ในการศึกษาเพิ่มเติมเกี่ยวกับบริการของทันตแพทย์ของคุณและการดูแลช่องปากโดยรวมของคุณ   การรักษาที่คุณแนะนำคืออะไร? มีทางเลือกการรักษาอื่นๆ บ้างไหม? การรักษาแต่ละชนิดมีความแตกต่างด้านค่าใช้จ่ายและความคงทนอย่างไร? การรักษามีความเร่งด่วนมากไหม? จะเกิดอะไรขึ้นบ้างหากล่าช้า? มีตัวเลือกในการชำระเงินที่ยืดหยุ่นบ้างไหม เช่น ประกัน ส่วนลด หรือแผนแบ่งจ่าย? ควรกินอาหารที่ช่วยให้มีสุขภาพดี และจำกัดการบริโภคอาหารจำพวกแป้งหรือมีปริมาณน้ำตาลสูง อาหารจำพวกแป้งและอาหารหวานจะเพิ่มกรดในช่องปากของคุณและอาจสร้างความเสียหายให้แก่ฟันของคุณได้ในท้ายที่สุด  จำกัดการบริโภคอาหารขยะ/น้ำอัดลม หรืออาหารหวานที่กินแล้วติดฟัน อาหารพวกนี้จะเกาะติดฟันและเปลี่ยนเป็นกรดโดยแบคทีเรียที่อาศัยอยู่ในปาก แบคทีเรีย กรด เศษอาหาร และน้ำลายจะรวมตัวกันเพื่อเกิดเป็นคราบพลัค ซึ่งจะทำหน้าที่เป็นฐานของการก่อตัวของหินปูนโดยการเกาะกับผิวฟัน กรดในคราบพลัคยังทำลายโครงสร้างของผิวเคลือบฟัน ทำให้เกิดรูในฟันที่เรียกว่าฟันผุ   กินผลไม้และผักมากขึ้น และอาหารเพื่อสุขภาพดีอื่นๆ เช่น ขนมปังสีน้ำตาล ขนมปังโฮลวีต หรือขนมปังธัญพืช การดื่มนมก็เป็นแหล่งของแคลเซียมที่ยอดเยี่ยม ซึ่งสำคัญมากในการรักษาความหนาแน่นของฟันที่ดี แม้ว่าจะมีการเชื่อมโยงวิตามินดีกับการช่วยลดการเกิดฟันผุ แต่ความคิดนี้ยังไม่ได้รับการพิสูจน์อย่างแน่ชัด คุณไม่ควรอาศัยการกินอาหารเสริมวิตามินเพียงอย่างเดียวในการบำรุงรักษาสุขภาพฟันของคุณ คุณสามารถช่วยกลืนอาหารที่กินเข้าไปได้โดยการดื่มน้ำที่เย็นสดชื่นหลังอาหาร นอกเหนือจากประโยชน์ต่างๆ มากมายของน้ำที่มีต่อสุขภาพแล้ว น้ำยังช่วยปกป้องฟันของคุณจากการเกิดคราบพลัค การสูบบุหรี่หรือใช้ผลิตภัณฑ์อื่นๆ ที่มีส่วนผสมของใบยาสูบอาจทำให้เกิดความเสียหายร้ายแรงต่อเหงือกของคุณ ผู้ที่สูบบุหรี่มีแนวโน้มมากที่จะเป็นโรคทางเหงือก คุณอาจพบว่านิสัยการสูบบุหรี่ของคุณทำให้คุณเกิดปัญหาเกี่ยวกับเหงือกมากมาย ตั้งแต่เหงือกที่อักเสบและเลือดออกได้ง่าย ไปจนถึงแผลที่เจ็บปวดในช่องปาก อาการแสบร้อนกลางอกที่รุนแรงอาจทำให้กรดในกระเพาะอาหารขึ้นมาถึงช่องปากและกัดกร่อนผิวเคลือบฟันของคุณ ผลกระทบที่คล้ายๆ กันนี้ก็เกิดขึ้นเช่นกันในโรคบูลิเมียที่ไม่ได้รับการรักษา ซึ่งเป็นโรคเกี่ยวกับพฤติกรรมการกินอาหารที่ผิดปกติที่ทำให้เกิดการล้วงคอหรือการอาเจียนหลังจากรับประทานอาหาร ควรเข้ารับการรักษาเมื่อมีอาการเหล่านี้ก่อนที่สุขภาพของคุณจะย่ำแย่ลงเรื่อยๆ รู้ว่าช่องปากของคุณมีลักษณะอย่างไรเมื่ออยู่ในสภาพปกติ เพื่อให้คุณสามารถประเมินการเปลี่ยนแปลงหรือปัญหาที่อาจเกิดขึ้นได้ในภายหลัง อย่าลืมสังเกตการเปลี่ยนสี การเกิดจุดด่าง หรือการเกิดเนื้องอก ตรวจดูฟันของคุณว่ามีรอยบิ่นหรือการเปลี่ยนสีหรือไม่ และแจ้งอาการเจ็บปวดที่เกิดขึ้นบ่อยๆ หรือการเปลี่ยนแปลงในการสบฟัน (ตำแหน่งขากรรไกร) ของคุณให้ทันตแพทย์ทราบ
เลือกแปรงสีฟันให้ถูกต้อง. แปรงฟันให้เหมาะสมอย่างน้อยวันละสองครั้งเพื่อรักษาสุขภาพฟันที่แข็งแรง. อย่าลืมใช้ไหมขัดฟันทุกวัน. ใช้ที่ขูดลิ้น อุปกรณ์ทำความสะอาดลิ้น หรือแปรงสีฟันในการทำความสะอาดลิ้นของคุณ. นวดเหงือก. เพิ่มฟลูออไรด์ลงในกิจวัตรการดูแลสุขอนามัยของคุณ. เอาใจใส่แปรงสีฟันของคุณด้วย. ไปพบหมอฟันเป็นประจำเพื่อตรวจหาโรคในช่องปากตั้งแต่เนิ่นๆ. แจ้งให้ทันตแพทย์ของคุณทราบเกี่ยวกับปัญหาในช่องปากที่คุณเป็นกังวล. สอบถามหมอฟันเกี่ยวกับการเคลือบหลุมร่องฟัน. คิดว่าหมอฟันของคุณนั้นเป็นคู่คิดเรื่องสุขภาพ. รักษาพฤติกรรมการบริโภคอาหารที่ดีเพื่อปกป้องฟันและเหงือกของคุณ. ดื่มน้ำในปริมาณที่เพียงพอ. หลีกเลี่ยงผลิตภัณฑ์ยาสูบ. รีบรักษาอาการแสบร้อนกลางอกและโรคกินผิดปกติ. ตรวจสอบช่องปากของคุณเป็นประจำ.
https://www.wikihow.com/Strengthen-Teeth-and-Gums https://www.wikihow.com/Strengthen-Teeth-and-Gums https://www.wikihow.com/Strengthen-Teeth-and-Gums
Cleaning Your Teeth and Gums Making the Most out of Visits to the Dentist Creating Healthy Habits for Oral Care